
E L Ő T E R J E S Z T É S

Sülysáp Város Önkormányzata Képviselő-testületének

2018. október 18-án tartandó munkaterv szerinti ülésére

2. napirendhez

Tárgy:
Tájékoztató a 2018. év III. negyedévben a Képviselő-testület által átruházott hatáskörökben hozott döntésekről
Tisztelt Képviselő-testület!
Az Önkormányzat Szervezeti és Működési Szabályzatáról szóló 14/2009. (XII. 22.) rendelet 8. § (4) és 19. § (5) bekezdés b) pontja szerint a Képviselő-testület által átruházott hatáskörben eljáró személy, illetve testület minden negyedév első képviselő-testületi ülésén köteles beszámolni az átruházott hatáskörben hozott döntéseiről.

Az érintettek nevében a melléklet szerinti összevont beszámolót terjesztem elő a 2018. év III. negyedévére vonatkozóan.
Kérem a beszámoló szíves megtárgyalását és elfogadását.
…/2018. (X. 18.) ÖKT határozati javaslat

Sülysáp Város Önkormányzatának Képviselő-testülete a 2018. év III. negyedévében átruházott hatáskörben hozott döntésekről szóló, az SZMSZ 8. § (4) és 19. § (5) bekezdése szerint előterjesztett beszámolót elfogadja.

Határidő: azonnal

Felelős: polgármester
Sülysáp, 2018. október 11.


Horinka László s.k.


polgármester

BESZÁMOLÓ

a Sülysáp Város Önkormányzata Képviselő-testülete által átruházott 
hatáskörökben hozott 2018. III. negyedévi döntésekről
I. Önkormányzati szociális támogatások
Polgármesteri hatáskörben 2018. III. negyedévében újonnan 14 db háztartás esetében állapítottunk meg települési lakásfenntartási támogatást, ebből 9 háztartás újraigénylő, 5 háztartás pedig először igényli ezt az ellátási formát. Ebben a negyedévben átlagosan 347 esetben történt kifizetés/ átutalás 2.310.000,- Ft összegben, ez havi átlagban 116 háztartást érint, összesen 770.000,- Ft/ hó értékben.

A támogatás egy hónapra eső összegét a háztartásban az egy főre jutó jövedelem arányában kell megállapítani havi rendszerességgel, legfeljebb 12 hónapra. A megállapított települési lakásfenntartási támogatásnál továbbra is fő szempont a természetbeni ellátási forma biztosítása, ahol a háztartás által igénybe vett közmű szolgáltatónak utaljuk a megítélt összeget, elsősorban: áram és gázszolgáltatók részére. Ezek hiányában pedig házipénztárból történő készpénz kifizetés történik átlagosan 10 fő részére, 75.000,- Ft összegben.

Ebben az időszakban 1 esetben szüntettünk meg folyamatban lévő ellátást jövedelemváltozás miatt, illetve 2 esetben az eljárást szüntettük meg, mert a hiánypótlásra való felhívásnak nem tettek eleget.

Települési krízistámogatás megállapításra iránti kérelemmel, 54 alkalommal fordultak hivatalunkhoz. Két alkalommal született elutasító döntés; egyik esetben a magas jövedelem-, másik esetben vagyon miatt. 

A 52 kérelemből 48 esetben pénzbeli ellátást állapítottunk meg összesen 343.000,- Ft összegben. A benyújtott kérelmekből 4 esetben a Dr. Gáspár István Humánszolgáltató Központ együttműködését kértük a pénzbeli ellátás cél szerinti felhasználása érdekében, 35.000,- Ft összegben. 

Polgármesteri hatáskörben 2018. III. negyedévében 3 esetben került sor újonnan települési létfenntartási támogatást megállapításra, és 1 esetben más jogosultság szerzése miatt szüntettük meg a támogatást.

2018. második negyedévében összesen átlagosan 13 fő volt jogosult erre az ellátásformára, 89.666,- Ft összegben. A megállapított támogatás egy éven keresztül, havi rendszerességgel segíti az alacsony jövedelemmel rendelkező családok mindennapi szükségleteit. A helyszínen készült környezettanulmány és fényképfelvétel minden esetben alátámasztja a benyújtott kérelem jogosságát, mert a kérelmezők lakóhelye és lakókörnyezete gondozott volt. 

Települési temetési kölcsön megállapítására a fenti időszakban nem esetben került sor.
A települési utazási támogatásra az a személy jogosult, aki a helyi tömegközlekedést bérletjeggyel veszi igénybe és tartósan beteg, vagy fogyatékos; 18 éven aluli; 25 éven aluli és közoktatásban nappali rendszerű oktatásban vesz részt, vagy felsőoktatásban nappali tagozaton tanul; nyugellátásban részesül, de ingyenes utazásra nem jogosult; bármely más települési támogatásban részesül.

2018. III. negyedévben 47 fő nyugdíjas, 97 fő közép, illetve felsőoktatásban részt vevő diák, 557 fő általános iskolai diák jogosult a támogatásra összesen 1.051.500,- Ft értékben.

A fent említett támogatások a polgármester döntését követően maradéktalanul kifizetésre kerültek. 

A polgármester a rendelkezésre álló adatok alapján naponta, szükség esetén azonnal dönt a támogatások odaítéléséről, melynek során figyelemmel volt minden kérelmező egyéni, szociális helyzetére.

II. Közterület-használati engedély
A Polgármester átruházott hatáskörében hozott döntései 2018. III. negyedévben a közterületek használatának rendjéről és feltételeiről szóló 7/2010. (IV.1.) önkormányzati rendelet 8. § (1) bekezdése alapján:
2 db közterület használati engedély került kiadásra (városnap, búcsú).
III. Önkormányzati vagyonnal kapcsolatos intézkedések
Az önkormányzat vagyonáról és a vagyongazdálkodás szabályairól szóló 2/2013. (II. 15.) önkormányzati rendelet 5. § (2) bekezdés szerint a polgármester döntéseiről és intézkedéseiről negyedévente beszámol a képviselő-testületnek.

· A Sülysáp 589, 590, 593 hrsz.-ú ingatlanokat a 89/2018. (IV. 26.) ÖKT határozat alapján Aranyos Csaba megvásárolta, az ingatlan adásvételi szerződés 2018. július 20-án megkötésre került, a vevő az 1 millió forintos vételárat megfizette.

· Kiss Sándorné lakásbérlete a Sülysáp, Állomás u. 13/I. szám alatti lakásra a 90/2018. (IV. 26.) ÖKT határozatban foglaltak szerint felülvizsgálatra került, 2018. július 2-án a bérleti jogviszonya megszűnt. A 149/2018 (VIII. 23.) ÖKT határozat alapján bérleti szerződést kötöttünk Kiss Krisztiánnal 2019. február 28-ig tartó időszakra.
· A Sülysáp 1973 hrsz.-ú ingatlant a 147/2018. (VIII. 23.) ÖKT határozat alapján Szegedi Mihály György megvásárolta, az ingatlan adásvételi szerződés 2018. szeptember 20-án megkötésre került, a vevő a 2,5 millió forintos vételárat megfizette.

